  Туспуктэм: Удмуртиысь Кун Кенешлэн пресс-службаез Наталия Сильвестрова Уваын биатлон ыбылӥськонни усьтӥзы. Сое «Кубок Черезова» ӵектос улсын лэсьтӥзы. Со сярысь Удмуртиысь Кун Кенешлэн пресс-службаез ивортӥз. « Туж умой, элькунамы пӧртэм спортэн вырыны интыос кылдо шуыса. Туннэ нуналозь татын биатлон ыбылӥськонни ӧй вал. Тренеръёс ки улазы сюрем тӥрлыкъёслэсь мишеньёс лэсьязы, озьы ке но спортсменъёсынызы бадӟым вормонъёс басьтылӥзы. <…> Туннэ ми усьтӥськомы выль туала ыбылӥськонни. Мон оскисько, биатлонэн вырыны мылкыд карись пиналъёс тросгес луозы » Иван Черезов, Удмуртиысь Кун Кенешлэн тӧроезлэн воштӥсез – физкультурая, спортъя но егитъёсын ужанъя ялан ужась ӧрилэн кивалтӥсез Ӵектос улсын озьы ик Уваысь биатлонъя секцилы спорт пыӵалъёс басьтӥзы, щитъёс, мишеньёс, сылон интыос лэсьтӥзы. Тодэ вайытом, ыбылӥськонниез лэсьтон сярысь пӧсьтолэзе ивортӥзы. Тегъёс: Спорт Биатлон ыбылӥськон Ува Удмуртия пиналъёс  